Saruhan Oluç

Saruhan Oluç (jdb. 14 çileya 1958an li Stembolê), nivîskar, rojnamevan û siyasetmedarekî bi eslê xwe tirk e ku cîgirê hevserok û hevberdevkê (hevpeyvdar) Partiya Demokratîk a Gelan a berê bû.

 Jînenîgarî 
Saruhan Oluç di sala 1958an li Stembolê hatiye dinyayê. Xwendina xwe yê zanîngehî li Zanîngeha Teknîkî ya Ren Westfalya Aachen, Beşa Endezyariya Mekanîkî dixwîne. Bi salan xebatên weşangeriyê kiriye. Di desteyên edîtoriya kovara aborî û ansîklopediya sosyalîzm û têkoşînên civakî de xebitiye. Di gelek rojname û dezgehên ragihandinê de wek edîtor, qunciknivîs, sernivîskar û şirovekarê siyasî kar kiriye.

Saruhan Oluç bi awayekî baş zimanê almanî û zimanê îngilîzî dizane.

 Kariyera siyasî 
Saruhan Oluç di nav damezrînerên Partiya Azadî û Hevgirtinê (ÖDP) de bû ku demekê dirêj alîkarê serokê giştî yê ÖDPê kiriye. Wek cîgirê serokê berpirsê mafên bingehîn û siyasetên siyasî ya Partiya Wekhevî û Demokrasiyê (EDP) kar kiriye ku di heman demê de damezrînerê Partiya Wekhevî û Demokrasiyê (EDP) ye. Wekê cîgirê hevserok û berdevkê partiyê yê Partiya Demokratîk a Gelan xebatên siyasî meşandiye. Parlamenterê Partiya Demokrata a Gelan a serdema XXV a Antalyayê û serdema XXVII a Stembolê ye. Ji sala 2019an ve cîgirê serokê koma HDPê ye.

 Çavkanî 

Kategorî:Endamên Parlamena Tirkiyeyê ya 25an
Kategorî:Endamên Parlamena Tirkiyeyê ya 27an
Kategorî:Endamên Parlamena Tirkiyeyê ya 28an
Kategorî:Jidayikbûn 1958
Kategorî:Kesên ji Stembolê
Kategorî:Mirovên zindî
Kategorî:Siyasetmedarên tirk
Kategorî:Siyasetmedarên Partiya Demokratîk a Gelan
Kategorî:Siyasetmedarên Partiya Wekhevî û Demokrasiya Gelan
Kategorî:Siyasetmedarên Tirkiyeyê